Hindi News

Local

Uttar pradesh

Agra

Up News Agra Muslim Family Celebrate Eco Friendly Bakrid By Cutting Cakes

आगरा के एक परिवार ने केक काटकर मनाया पर्व, जीव रक्षा का दिया संदेश

एक वर्ष पहले



कॉपी लिंक

केक खिलाते परिजन।

बीते दो साल से परिवार इसी तरह मनाता है बकरीद

साल 2017 में बेटे के मना करने पर परिवार ने शुरू किया यह सिलसिला

आगरा. ताजनगरी आगरा में ईद-उल-अजहा पर्व को लेकर लोगों में खासा उत्साह है। सोमवार को यहां मस्जिदों में नमाज अदा की गई, इसके बाद कुर्बानियों का दौर शुरू हुआ। लेकिन यहां एक परिवार ने जीव रक्षा की बात करते हुए इको फ्रेंडली बकरीद मनाई है। कलमा पढ़ते हुए परिवार ने केक काटकर एक दूसरे को खिलाया और त्यौहार की मुबारकबाद दी। परिवार का मानना है, इस तरह के प्रयास से उन्होंने लोगों को जीव हत्या रोकने का संदेश दिया है।

ये भी पढ़ें

Yeh bhi padhein

यूं पड़ी इको फ्रेंडली बकरीद को मनाने की नींव

शाहगंज आजमपाड़ा में रहने वाले गुलचमन शेरवानी वंदेमातरम के प्रति प्रेम रखने और तिरंगा पहनने के लिए मशहूर हैं। इनका घर भी तिरंगा महल के नाम से जाना जाता है। गुलचमन बताते हैं कि 2017 में उन्होंने बकरीद पर कुर्बानी करने के लिए एक बकरा खरीद कर पाल लिया। लेकिन कुछ माह रहने के बाद उससे परिजनों व बच्चों का लगाव बढ़ गया। जब कुर्बानी का समय आया तो बच्चों ने उसकी कुर्बानी करने से इंकार कर दिया।



बकरे को बेचकर बाढ़ पीड़ितों की मदद की

इसके बाद उन्होंने बकरे को बेच दिया और जो पैसे मिले उससे बाढ़ पीड़ितों की मदद की। तबसे वो हर साल यही कर रहे हैं। गुलचमन कहते हैं कि, बकरे की कुर्बानी इसलिए होती थी, ताकि गरीब आदमी को बकरा खाने को मिल जाए पर आज लोग मदद करने की बजाय बकरा काट कर फ्रिज में भर लेते हैं और गरीबो में नही बांटते हैं तो इसलिए उन्होंने यह इकोफ्रेंडली केक काटा कर बकरीद मनाई है।







